钦定古今图书集成/明伦汇编/氏族典/第351卷 > 《廖用贤尚友录》 > 娄敬
## 钦定古今图书集成/明伦汇编/氏族典/第351卷 > 《廖用贤尚友录》 > 娄敬

按《汉书娄敬传》：“敬，齐人，汉五年，戍陇西。高帝在雒阳，
敬脱挽辂见上说。上都关中，赐姓刘，拜郎中，号奉春
君。汉七年，上击韩王信，使敬使匈奴，还言匈奴不可
击。上怒其妄言沮军，械系之平城，被困归，乃封敬二
千户为关内侯，号建信侯。敬言上与匈奴结和亲，徙
齐诸田，楚、燕、赵、韩、魏豪桀关中十馀万口。”